સાધના સાપ્તાહિકના ડિજિટલ પ્લેટફોર્મ – sadhanaweekly.com પર આજથી એક નવો શુભારંભ થઈ રહ્યો છે. સોશિયલ મીડિયા પર આધારિત રોમેન્ટિક થ્રિલર - ‘Black Mail : ધી સાઈડ ઈફેકટ ઓફ સાયબર લવ’નો આજથી પ્રારંભ થઈ રહ્યો છે. સોશિયલ મીડિયાના અતિરેકથી સર્જાતા સામાજિક દૂષણો તરફ આ નવલકથા દિશા નિર્દેશ કરે છે. આજથી દરરોજ રાત્રે ૯ કલાકે ‘સાધના’ની વેબસાઈટ પર લેખક શ્રી રાજ ભાસ્કર દ્વારા લિખિત આ નવલકથાનું એક પ્રકરણ આપ વાંચી શકશો. એક પ્રકરણ વાંચવા માટે આપે માત્ર ૧૨ મિનિટનો સમય ફાળવવો પડશે. અખબાર કે મેગેઝિનમાં મોટાભાગે નવલકથા માટે આપે એક અઠવાડિયું રાહ જોવી પડે છે અને એકાદ પ્રકરણ ચુકાઈ જાય તો મેગેઝિન કે અખબાર શોધવું પડે છે, પણ ડિજિટલ પ્લેટફોર્મ પર આપે હવે અઠવાડિયું રાહ નહીં જોવી પડે, આપ દરરોજ નવલકથાનું એક પ્રકરણ વાંચી શકશો, જેથી કથા સાથે આપનો તંતુ વધુ મજબુતાઈથી જોડાઈ રહે. અને જો કોઈ પ્રકરણ ચુકાઈ જાય તો પણ બધા જ પ્રકરણો તમારા કમ્પ્યૂટર કે મોબાઈલવગાં જ હશે. આપ ગમે ત્યારે, ગમે ત્યાં એને વાંચી શકશો. sadhanaweekly.com આ નવલકથા દ્વારા દૈનિક નવલકથા ક્ષેત્ર નૂતન શુભારંભ કરી રહ્યું છે. આશા છે કે આપ સૌને એ જરૂર ગમશે.